Jack, sikten er 333. For den nærmeste, 1,5 kilometer.
Litt på babord side.
Og den vi så for noen minutter siden, er tre kilometer unna.
- På styrbord side. - Mottatt. Vi sender opp dronen.
Jeg så nettopp to "pangaer" (fiskebåter) på radaren vår.
Og de er rundt 3 km unna oss. Og de har stanset.
- Er dekket klart? - Dekket er klart.
Hvis vi får folk inn, skal vi slå på lysene.
Mottatt.
- 1,8 rett fremover. - Mottatt.
Ja, jeg ser skipet deres nå. Jeg tror de har et garn.
Ja, de kaster ut et garn.
...! Det er ikke til å tro!
Jeg tror det er totoaba om bord.
- Skal vi be dem gripe inn? - Ja, jeg synes det.
Vi har sett et mål nær stranden, vennligst grip inn.
Den er midt i bukten.
Greit, marinen er på vei.
Slå av motoren!
De kaster produktet over bord.
Den mexicanske marinen. Stopp båten!
Det er en ordre! Se opp!
Se opp!
Han angriper motoren!
Californiabukta i Mexico er under angrep.
Tusenvis av ulovlige fiskegarn skaper dødelige vegger -
- for å fange den utrydningstruede fisken totoaba.
Svømmeblæren er en delikatesse i Kina -
- og antas å ha medisinske egenskaper.
Selv om dens helbredende effekter aldri har blitt bevist, -
- har den eldgamle troen gjort den mer verdifull enn gull -
- og skapt en svartebørs verdt mange millioner dollar.
Den tar livet av alle havdyr i sin vei.
Californiabukta er det eneste fristedet -
- for verdens minste og sky hval.
Californianisen - færre enn 30 eksisterer.
En film av Richard Ladkani
TELEVISA TV STUDIO MEXICO CITY
Televisa presenterer...
Vi har alle hørt om californianisen.
Og det ulovlige fisket av totoaba - havets kokain.
Det kalles svømmeblæren til fisken totoaba.
Totoaba-fiske er ulovlig -
- fordi garnene også tar livet av californianiser.
Men problemet er mye mer kompleks enn å redde en utrydningstruet art.
Organisert kriminalitet, korrupsjon, fattigdom, vold, -
- politisk konflikt. Man gjør en stor innsats for å redde nisen.
Det er synd og skam. Det er verre enn det.
Jeg vet ikke hva jeg skal si på engelsk. Det er helt for ...!
Det er helt for ...!
At vi lar en art bli utryddet i Mexico.
Borte, for alltid.
CARLOS LORET DE MOLA GRAVEJOURNALIST
Barna har sett meg dra bort for så mange ting.
Jeg har dekket kriger, narkobaroner, naturkatastrofer.
Og nå drar jeg på grunn av californianisen, -
- dette lille dyret som trenger oppmerksomhet.
- God dag. - God dag.
Vi lager en reportasje om californianisen og totoabaen.
La ham passere.
Jeg vil gjerne bringe tilbake en historie med en lykkelig slutt.
Jeg vet ikke om det vil skje.
Dette er 22 totoaba-svømmeblærer.
Én person fraktet dem i bagasjerommet på et kjøretøy.
Han kom fra San Felipe til Mexicali.
Dette er kofferten -
- hvor denne fyren hadde totoaba-svømmeblærer -
- da han ble tatt, og så sluppet fri.
Han ble ikke pågrepet, men sluppet fri.
Fyren brukte retten til å forholde seg taus.
Så de vet ikke hvilken organisasjon dette kommer fra.
De vet ikke hvem som skulle frakte dette til Kina.
Tjueto totoaba-svømmeblærer.
Se på den der. Den er enorm.
Her har vi årsaken.
Dette er hvorfor californianisen dør.
Dette er hvorfor mange arter i Californiabukta -
- er i fare.
Dette driver hele operasjonen -
- fra den lille byen San Felipe -
- og hele veien til kontinentet Kina. Dette er barbarisk.
Jeg vil ta rede på hvem som tjener penger på dette.
Hvordan blir en pris på 4500 dollar til rundt 70000 dollar i Kina?
Det er mye penger involvert.
Hvem er lederen for totoaba-fisket?
TIJUANA BJAJ CALIFORNIA I MEXICO
ANDREA CROSTA, STYREMEDLEM I EARTH LEAGUE INTERNATIONAL
Teamet vårt ved Earth League International -
- har mange kriger å utkjempe rundt om i verden.
Og vi synes det er viktig å utkjempe denne krigen, -
- for den er symbolsk.
Utryddelse i sanntid, rett foran øynene våre, -
- drevet av profitt og grådighet.
Og dette er hva som skjer med jorden.
- Hei, kompis. Godt å se deg igjen. - Godt å se deg også.
La oss dra herfra. Jeg har en bil her.
For et par år siden begynte jeg å skape et unikt team av folk -
- som helt fram til i går -
- jaktet på Bin Laden, El Chapo, russisk og italiensk mafia.
Og nå kjemper de for jorden.
En av kildene våre sa i forrige uke -
- at det kinesiske samfunnet i Tijuana og Mexicali -
- hadde en forbindelse med noen av Sinaloaene fra kartellene.
Det som driver mye av handelen her oppe.
Når man ser på denne saken utenfra, -
- tenker man at det bare handler om miljøet.
Men jo mer man graver, -
- desto mer innser man at det er kriminelle implikasjoner -
- bak dette problemet.
Når det involverer kinesiske smuglere -
- og narkotikakartellene, -
- så trenger man mye mer enn en naturvernplan.
Man trenger mye mer enn det. Og det er derfor vi er her.
193 kilometer sør for grensen til USA
Det som var overraskende da vi begynte å jobbe med dette, -
- er at nesten ingen etterforsker kineserne.
Og for oss er det meget viktig å finne det eksakte punkt -
- hvor kinesiske smuglere treffer mexicanske smuglere.
De vil gjøre det på denne måten.
Vi håper å få informasjon fra disse to karene. De er herfra.
De har gode forbindelser, og de vet hvem spillerne er.
- Hyggelig å møte deg. - Hyggelig å møte deg også.
Jeg må se meg over skulderen.
Regjeringen vil aldri stoppe disse karene.
Vi må beskytte det vi har.
Hvis vi fortalte hva som egentlig foregikk her, -
- ville vi ikke ha noen turister i San Felipe.
De dreper alt der ute, inkludert californianisen.
Det finnes karer som er tungt bevæpnet, -
- og om man sier noe til politiet, -
- så truer de en. De truer familien ens.
De har lager med automatiske våpen og ammunisjon.
En halv million skudd midt i byen.
Det er nok våpen i denne byen til å ødelegge hele befolkningen.
Vet du om det finnes kinesiske forbindelser -
- til Tijuana og Mexicali? - Absolutt.
Det er bruddet. Det må kobles sammen.
- Det er en mexicaner. - Bare ham.
- Bare én person? - Bare én person.
- Hvem er det? - Oscar Parra.
- Hvordan kom han seg dit? - Han betaler penger.
Han drepte en fyr, og nå kontrollerer han gjengene.
Så alle må selge til ham. Dette er hvordan han fikk kronen.
Så han er fyren som har bestukket alle...
Oscar Parra er visstnok fyren som handler med kineserne, -
- men vi vet ikke hvem som kjøper av Oscar Parra.
Hvis man ser på forsyningslinjen, -
- og man må se på hele -
- om man vil forstå problemet, -
- så må man også komme hit, til opprinnelsesstedet til problemet.
Ground Zero, om man vil, San Felipe.
SAN FELIPE BAJA CALIFORNIA I MEXICO
Fisket etter totoaba skjer her. Californianisen lever her.
Dette er stedet hvor totoaba-smuglingen begynner.
- Se på det. En delfin. - Ja.
Det er kilometervis med garn over hele Californiabukta, -
- som ødelegger et av de vakreste stedene på jorden.
Jack Cousteau sa: "Dette er klodens akvarium."
Det er så rikt og fullt av liv.
Denne krigen handler ikke bare om californianisen.
Dette er den store utfordringen.
Hvis vi ikke redder californianisen, mister vi hele Californiabukta.
Vi mister klodens akvarium.
Jeg tenker på den siste californianisen.
Det øyeblikket når det bare er én californianise igjen.
Han eller hun vil kalle på andre californianiser.
Ingen vil svare.
MEXICO CITY
Myndighetene har kunngjort et redningsprogram -
- for å redde californianisen.
Det er en nødplan -
- for å hente alle californianiser ut av Californiabukta -
- og holde dem i midlertidige reservater -
- til det ulovlige totoaba-fisket kan bli stoppet.
Denne innsatsen krever at de beste havforskerne -
- fra Mexico og resten av verden samarbeider.
Dette er den største operasjonen noen gang -
- for å redde et havdyr fra utryddelse.
Velkommen til San Felipe. Jeg er kontreadmiral.
- Leder for marinen. - Hyggelig å møte deg. Cynthia Smith.
Jeg skal jobbe med veterinærer og forskere -
- for å redde californianisen fra utryddelse -
- ved å gi den menneskelig pleie. Ingen andre alternativer fungerte.
CALIFORNIANISE-REDNINGSBASE UTENFOR KYSTEN TIL SAN FELIPE
Artens bestand har gått kraftig ned.
Det var 100, så var det 60, og så var det 30.
Og nå er det færre enn 30.
Hvis de blir der ute, tror vi de kommer til å dø ut.
Dessverre kom vi hit sent, og det er ikke rom for feiltrinn.
- Vi tar en titt på havinnhegningen. - Ja, la oss ta en titt på den.
Vi har ikke hilst. Jeg er Cynthia Smith. Hyggelig.
Californianisen er et mysterium. De fleste har ikke sett en.
Det finnes ingen undervannsbilder av dem.
Så vi har bygget havinnhegninger og bassenger, -
- og vi snakker om å skape et reservat -
- for å gi dem hva de trenger for å trives.
Men det er så få niser igjen at det blir vanskelig å finne dem.
De fleste fiskere har ikke sett en californianise.
Så de tror ikke at de eksisterer. De ser på dem som en myte.
At de bare er gjenferd.
Vi har samlet verdens beste observatører.
60 forskere, veterinærer og biologer.
Det rette utstyret og de rette båtene.
Alt det utgjør virkelig en forskjell.
- Odissea, instruksjoner, takk? - Ja, Odissea, stå klar.
November 49, kan dere kjøre mot oss, takk?
Ja. Mottatt. Vi kommer tilbake.
Definisjonen på suksess for dette prosjektet -
- er at californianiser blir satt ut i naturen igjen.
At de bare er hos oss i kort tid før de drar hjem igjen.
Men det kan bare skje om Californiabukta blir trygg igjen.
- Står til? - Meget bra.
Du ser ikke så lubben ut som du gjør på tv.
Tv er ikke flatterende for oss.
Myndighetene forbød gjellegarn.
Gjellegarnene som fanget californianisene.
Vi sulter, og de er opptatt med å redde californianisen.
Mange fiskere gikk konkurs.
Fiskere fikk en liten pengekompensasjon, -
- men alle sier at kompensasjonen ikke er nok.
"Kompensasjonen er liten i forhold til hva jeg pleide å tjene."
De finner på en ku som ikke finnes. Californianisen finnes ikke, sir.
Likevel pålegger de oss fiskeforbud.
Vi har fisket hele livet, siden vi ble født.
Vi kan ikke noe annet, og vi får ingen støtte.
Hva tenker du om bilder av californianiser -
- som sitter fast i garnene deres?
Det er en løgn. De sier dette for å kriminalisere fiskere.
Ingen myndighet kan stoppe oss fra å fiske igjen.
Hva om de sender marinen og politiet etter dere?
La dem komme. De kan ikke stoppe mer enn 500 fiskebåter.
Båtene vil være tilbake på vannet, det garanterer jeg deg.
Man er på rande av en sosial protest -
- som kan resultere i vold.
Og narkotikakartellene drar nytte av dette.
For fiskerne er ikke villige til å vente, -
- så de begynner å fiske totoaba -
- og blir en del av kartellene som fisker ulovlig.
San Felipe har alltid vært hjembyen min. Jeg vokste opp her.
Det pleide å være rolig her. Det var ingen banditter.
Først nylig ble det ille. Det handler bare om penger.
De trenger ikke lenger å selge narkotika -
- via Mazatian eller Colombia.
Havets kokain, som de kaller den, -
- totoabaen, er rett her.
Bestefar, i dag skal vi se en californianise.
Jeg håper familien min vil fortsette å gjøre det rette.
I mitt hus lærer vi barna -
- å ta vare på dyrene som trenger beskyttelse.
Det er noen fiskere i San Felipe -
- som også er lovlige, som jobber for regjeringen.
Ikke alle er ulovlige fiskere.
På veien traff vi noen folk, venner.
De vet vi er en del av programmet for å fjerne garn, -
- så de gjorde slike håndbevegelser.
De gjorde slik.
Og de skjøt mot dronen også. Jeg gjorde dette.
Selv om vi bor i samme landsby og er naboer, -
- har vi nå blitt fiendene deres.
Vi støtter californianise-programmet -
- ved å finne og fjerne totoaba-garn.
Kast ankeret, sønn. Vi må begynne å dregge.
Gi det ti armlengder.
De taper flere tusen dollar når vi fjerner garnene deres.
De kommer til å bli veldig sinte, -
- men vi gjør bare jobben vår. La oss se hvem som gir opp først.
De ulovlige fiskerne håper at programmet mislykkes.
Hvis programmet mislykkes, har mafiaen og kartellene vunnet.
De vil ha hele området for seg selv.
Det blir ikke noe igjen å fiske for oss.
Pass på føttene dine.
Pass på føttene. Lorenzo, kom inn. Over.
Mottatt. Dette er Lorenzo. Over.
Vi har funnet noe her. Vi kaster ut bøyen.
Mottatt. Vi er på vei mot dere. Gratulerer.
Mottatt.
SEA SHEPHERD-FARTØY BESKYTTELSESSONE
Takk skal du ha.
Vi nærmer oss et garn. Forhåpentlig er det ingen dyr i det.
Forhåpentlig er det nytt.
Fem meter. Og vi har bøyene.
Dra det inn og fest det.
Det er forferdelig. Hvis en fisker glemmer et garn, -
- og bare lar det ligge i havet, -
- så blir det et spøkelsesgarn, og det kan være svært dødelig.
- Rett ned på babord side.
- Vi har en skilpadde i garnet. - Skilpadde i garnet, mottatt.
- Levende eller død? - Den er død.
Pokker.
Disse dødelige veggene dreper alt her.
Hvis vi lar følelsene ta overhånd, er det over.
Vi må beholde roen uansett hvor mange døde dyr vi ser.
Vi vil ikke ha garn i havet.
Og taktikken vår nå er å dra dem opp.
De som sier at én person ikke kan utgjøre en forskjell, -
- bare se på hva vi har utrettet her.
Alle hvalene vi har reddet.
Alle delfinene, sjøløvene og skatene.
30 personer kan redde tusenvis av liv her.
Forsiktig! Forsiktig!
- Totoaba kommer opp. - Er den død?
- Død. - Totoaba kommer om bord.
Takk.
Svømmeblæren er helt intakt. Denne kan bli solgt.
Når Sea Shepherd finner en totoaba i et garn, -
- åpner vi fisken som vi drar ut av garnet, -
- og tar ut svømmeblæren, som er så verdifull for disse folkene, -
- og vi ødelegger den.
Tjuvfiskeren som fanget denne, ville ha tjent rundt 5000 dollar.
Og på svartebørsen kan den selges for opptil 100000 dollar.
Jose!
Kommandobroen, vi har en panga på babord side.
Militæret beskytter oss døgnet rundt.
Fiskerne taper så mye penger på grunn av Sea Shepherd -
- at de er villige til å gjøre hva som helst.
Fire individer i en panga med fiskeutstyr, men ingen stenger.
Det kunne ikke vært mer åpenbart at de skal hente et garn.
Så vi holder øye med målet på radaren og ser hvor de skal.
I UTKANTEN AV SAN FELIPE
Det er nesten umulig å infiltrere totoaba-kartellet.
Men noen ganger finner man en person som er villig til å snakke.
Ja, men når man tjener penger, mister man dem igjen.
Når det mexicanske politiet finner ut -
- at noen har tjent 40000 dollar, -
- kommer de til huset ens og tar 30000 til seg selv.
Hvor mange garn har du i vannet akkurat nå?
Ikke ett engang. De fjernet dem alle.
Gjør Sea Shepherd jobben din vanskelig?
- Ja, de tok 18 av garnene mine. - Det er et stort tap.
- 3000 dollar per garn, så 54000. - Nettopp. Det er mye penger.
Hvem betaler for garnene? Han kan ikke betale for dem selv.
Det er garn verdt en formue der ute, hvem betaler for dem?
Hvem betaler? Hvordan betaler du for garnene?
- Noen låner en pengene. - Det er noen som låner dem pengene.
- Så det er et lån. - Ja.
Så om du mister garn verdt 56000 dollar, -
- så står du i gjeld til dem? - Man skylder dem, så klart.
Så hvem er disse folkene? Vet han det?
- Kjøperen. Mexicansk eller kinesisk? - Mexicansk.
Mexicansk. Fortsatt mexicansk.
Alle snakker om Oscar Parra.
Om hvordan det har eskalert.
Han er i mafiaen.
Det er sånn han gjør forretninger. Mange skylder ham masse penger.
Skjønner du? Det er sånn det fungerer.
- La oss gå gjennom den. - Vi har listen.
Denne listen er fra Oscar Parras konfiskerte notatbok.
Ja, hovedpersonen bak totoaba-smuglingen i San Felipe.
Dette er navnene på tjuvfiskerne.
Og dette er vekten -
- på svømmeblærene.
Dette er ham, Oscar Parra.
Dette er broren til Oscar Parra, som ble pågrepet.
Og de har alle papirene hans.
Han ble tatt med dollar, våpen og narkotika.
Og en ryggsekk full av svømmeblærer.
Broren hans ble pågrepet, de vet hvor han bor.
Alle kjenner til ham. Hvorfor ble ikke han pågrepet?
La oss se hva marinen har å si om Oscar Parra.
I San Felipe fortalte de meg at fra dag én -
- så vet han hvilken bil man kjører.
Han vet bilnummeret, størrelsen på teamet, -
- hvorfor man er her, alt sammen.
Ingen våger å si navnet hans høyt.
Det samme med totoaba.
Det er enklere å snakke om kokain enn om totoaba.
ENSENADA MARINEBASE BAJA CALIFORNIA I MEXICO
Vi vil intervjue den øverste offiseren -
- som leder etterforskningen, -
- og vi vil vite hvorfor de ikke har tatt ham.
Dette er Ana-Lucia Hernandez, kollega og journalist.
Admiral Romel Ledezma -
- har ansvaret for rettshåndhevelsen i området.
Det føderale politiet, hæren, marinen, -
- alle lovmyndighetene i den mexicanske regjeringen -
- er alle under ledelse av admiral Ledezma.
Hvem er sjefen i totoaba-handelen?
Det er noen familier som Aispuro-klanen.
Kjenner du til navnet Oscar Parra Aispuro?
Ja, det er familier...
Det er kjente individer i området.
- Er han sjefen? - Det kan jeg ikke bekrefte.
Men det er personer som er velkjente i samfunnet.
Jeg kan se at du har et organisasjonskart.
Alt er kartlagt.
Admiral, om du vet hvem han er, hvorfor ble han ikke pågrepet?
Som sagt, det handler om folkets sikkerhet.
Korrupsjon.
Det er umulig at alt dette skjer uten at noen oppdager det.
Vel, kanskje noen myndigheter -
- ser en annen vei.
Men dette har avtatt kraftig.
- Hva betyr det? - Det avtar.
Ville du ikke si at de er ineffektive?
- Nei, slett ikke. - Er dere ute etter ham?
Vi er ute etter alle, alle kriminelle.
Og dere nærmer dere denne mannen?
Jeg vil bare legge press på myndighetene -
- for å få ting til å skje.
Som journalist kan man ikke gå lenger, men det er betydelig.
Så om jeg treffer en admiral, om jeg treffer en kommissær, -
- om jeg treffer en minister og stiller samme spørsmål, -
- så vet de at vi følger med.
Og om de gir et løfte, så er det best at de holder det.
SAN FELIPE FISKEHAVN
For oss er det viktig å forstå hvordan kartellene opererer, -
- hvor de går i havn og hvor smuglingen faktisk starter.
En organisasjon har operert her i årevis, -
- de har kjempet for nisene, patruljert farvannene, -
- fjernet garnene, og det er Sea Shepherd.
Hei, Carolina. Hvordan går det? Godt å se deg.
Velkommen. Her er skipet.
SEA SHEPHERD-FARTØY KL 2.00, NORD FOR SAN FELIPE
Vi skal kjøre nordover, for vi vet at det fiskes etter totoaba der.
Så nå slår vi av lysene.
- Nattlysene av. - Nattlysene av.
Jo lenger nord vi drar, desto dristigere blir fiskerne.
Fiskerne fra San Felipe er alltid forsiktige, -
- men de fra Santa Clara skjøt på oss.
Vi var i nord da det skjedde.
Ved alle fem tilfeller. De dro nordover.
Gjør klar dronen.
Det er faktisk mektig å se hvordan Sea Shepherd opererer.
Våpnene deres er i grunnen et kamera og en drone. De eneste våpnene.
Pass på beina.
Så hvor skal jeg?
Det første målet er nummer 3, de er ved posisjon 11-30.
Greit. Vi er der ute.
Så vi har to pangaer her, og ytterligere seks her oppe.
Det ser ut til å være rundt ni eller ti pangaer -
- bare langs denne kyststrekningen på 3,2 km.
Broen, jeg er ganske sikker på at de dro opp et garn.
Jeg flyr litt nærmere for å få bekreftet det.
Ja, disse karene drar opp et garn.
Der, ja. De så oss.
Dette gjør vi hver kveld. Vi ser et mål og sender opp dronen.
Hvis vi ser et garn, jager vi dem vekk og plukker opp garnet.
Vi håper at de skjærer løs garnet.
- De skar det løs. - Nå drar de.
De har skåret løs garnet og kjører nå bort.
Jeg har den eksakte posisjonen til garnet.
Noen andre i nærheten?
Det ser faktisk ut som han kjører mot oss, Jack.
Hvor langt foran oss? Forsøker han å true oss?
Faktisk kommer han virkelig nær oss.
Ja vel. Jeg skal se til at det ikke er våpen om bord.
Hvis ikke er vi på deres babord side.
Jeg hater når de gjør dette. Jeg hater det virkelig.
Ja, det er en panga. Han kommer for å hilse på.
Si ifra om du vil jeg skal lyse med lyskasteren, for de vet vi er her.
Hvor er de? Kan du fortelle meg hvor de er nå?
Ok, de er på vei mot oss.
De nærmer seg dere akterut, rundt 40 meter unna.
Hva holder de på med?
De er rundt 20-30 meter unna dere. De kjører rundt en gang til.
De forsøker å skremme oss.
- Marinen, kom inn. - Dette er Durango, over.
Det er en panga som sirkler rundt oss.
Mottatt. Vi griper inn med en gang.
Jeg skal bekrefte koordinatene til hendelsen.
31 breddegrader, 24,6 minutter nordover.
Vi er på vei mot målet.
Marinen, kom inn. Vi har ikke posisjonen deres.
Pangaen er meget nær.
Den kjører på babord side. Den kommer rundt baugen nå.
Land dronen og få mannskapet inn?
Jeg kan holde dronen i luften om jeg går til broen -
- og flyr derfra. - Det er en god plan.
Resten av dere må gå inn, så ingen av dere blir skutt.
Broen, vet vi hvor langt unna marinen er for øyeblikket?
De er rett foran oss.
De har tatt den. Jeg kan se det nå.
Vi må passere ham tett på, så bølgene stopper ham.
Han forsøker å flykte på grunt vann.
Se opp! Stor bølge! Han kjører mot grunnen.
Kysten er 4,8 km unna. Avbryt, kommandør. Det er for grunt.
Dette er hvor Gulf of Santa Clara begynner.
Marinen har avsluttet jakten.
Pangaen er på vei nordover til Santa Clara.
Nå som denne jakten er i gang, -
- tviler jeg på at vi vil se flere tjuvfiskere i kveld.
- For de samarbeider. - De har advart hverandre over radio.
Garantert. Dette er organisert kriminalitet.
Det er som kokain der ute.
La den der være.
- Vent. Den er i live. - Har vi en kniv, Freddy?
Ja, vi drar den opp over relingen.
Totoaba kommer om bord.
Den er i live. Vær forsiktig.
Garnet som er designet for å fange totoaba, -
- dreper dessverre californianisen ved et uhell.
Hver eneste nise jeg har sett, har vært død på grunn av garnet.
Vi har den.
Vi skal fortsette kampen her.
Dra opp garn, befri dyr.
Og kjempe for hvert eneste liv. Vi stopper ikke.
Hvert eneste dyr her er viktig -
- for hvert eneste dyr overalt i havet.
Sjekk ut disse karene!
Det er så utrolig forbundet.
Å, det er fantastisk!
Der er de. Hola!
Vi er ikke et virus som skal drepe verten vår.
Skal vi se på at et helt hav dør på grunn av grådigheten til noen få -
- og synes det er i orden? Det er uakseptabelt.
Som art er det uakseptabelt. Hvis det skjer, burde vi skamme oss.
GULF OF SANTA CLARA SONORA I MEXICO
113 km sør for grensen til USA
Fire pickuper, fire politibiler.
Interessant. I San Felipe ser man vanligvis én pickup om gangen.
Og her er det fire som kjører rundt sammen.
Alle ser på oss. Se på den gule Hummeren.
Hvem har råd til en slik bil her? Det er en kjempedyr bil.
Ja, og ikke noe nummerskilt.
Dette er eksakt hva vi så i går kveld med Sea Shepherd.
Santa Clara er hjertet til totoaba-kartellet.
Veldig merkelig stemning.
Losser de en panga til høyre for oss?
Jeg tror de sjøsetter den.
Du kan se eksakt hvordan de gjør det.
Det er politibetjenter til venstre.
Marinesoldater. De er foran marinesoldatene.
To biler med marinesoldater bak oss.
Jeg antar de patruljerer og kontrollerer pangaene.
Det er ingen annen grunn, men dette skal være ulovlig.
Vi så det med egne øyne. Her sjøsettes enda en panga.
Så vi så med egne øyne alle disse ulovlige pangaene.
De gjemte seg bak her, som et fristed for totoaba-tjuvfiskere.
Men fristedet er også fullt av politi og marinesoldater, -
- så man forstår ikke hvorfor de er her, eller hva de gjør her.
Det stinker. Hele greia stinker.
FISKEKOOPERASJON SANTA CARLA
Se hvor skitne de er, hvor lenge de har stått her.
- Dere bruker ikke utstyret deres. - Vi har ikke arbeid.
Selvfølgelig skader det oss.
Det ulovlige fisket skader oss som fisker lovlig.
Og dette er hva regjeringen -
- er nødt til å etterforske.
Ingen har noen gang sagt: "Marinen beslagla en panga."
Jeg har aldri hørt noen si det.
Jeg ser dem kjøre rundt i byen.
Har du sett marinesoldater eller politibetjenter som jobber med...
Marinesoldatene blir bestukket.
- Så du det? - Ja.
Jeg har sett marinen bli bestukket.
- Du så det. - Jeg har sett det.
Så dere har et stort problem om regjeringen fungerer slik.
Det er regjeringen som bringer mafiaen.
Dette er mafiaen til regjeringen.
Disse ulovlige fiskerne -
- jobber tett med kinesiske smuglere.
Har du noen gang sett kinesiske smuglere her?
Ja. Det har blitt observert.
Jeg får problemer senere på grunn av disse kommentarene.
Men det er sannheten.
Noen ser på oss. De står under de...
Har du noen idé om hvem som eier den dronen?
De dronene? De har disse dronene fordi...
- Hvem er de? - Jeg vet ikke.
- Militæret? Politiet? - Nei.
- Fiskere? - Nei, disse dronene...
Når folk som dere kommer hit, så filmer de.
- Hvem? - Folk fra landsbyen.
Jeg forstår at det er fiskere som deg som følger reglene, -
- og at det også finnes fiskere som ikke følger reglene -
- og blir stadig farligere.
Jeg vil vite om den tilhører dem.
Jeg er ikke sikker. Jeg vet ikke. Det er sannheten.
Så merkelig. La oss dra herfra.
Hvis vi kan redde californianisen, -
- og vi kaster lys på dette vakre, lille dyret, -
- så kan vi vise folk at dette dyret er i ferd med å dø ut -
- på grunn av menneskelig aktivitet. Vi kan ikke fortsette å drepe jorden.
Vi må forandre hvordan vi gjør ting.
Ikke bare for californianisen, men for alle dyrene i gulfen.
Du må kjøre denne veien uansett.
- De har vel ikke skytevåpen? - Jeg vet ikke.
- De kan ha det. - Matt, jeg låner kikkerten din.
- Jeg tror de har skytevåpen. - Har de skytevåpen?
- La oss ikke saktne farten. - Fyren i blått har våpen.
- Er de militære eller sivile? - De ser ut som militæret.
Vent et øyeblikk. Nei, det gjør de ikke.
Det er farlige karer her. De vil ikke at vi skal lykkes, -
- så dette er ekte, og det er store risikoer.
Vi må holde på håpet om at det kommer til å fungere, -
- for det er ingen lykkelig slutt om vi ikke forsøker.
Wonderlust, du er farlig nær tåkebanken der.
Vi kan få et problem hvis du kommer enda nærmere.
Flying Bridge, jeg har en observasjon rett foran baugen vår.
Wonderlust, vi ser en liten blåse -
- fra vårt perspektiv omtrent midt mellom fargeforskjellen -
- som er rett foran oss, og tåkebanken.
- Sikker på at det var en nise? - Nei, vi er ikke sikre.
Men det ser ut som niseadferd.
Vi har gjort en observasjon.
- Hvor langt ut? - 60 meter.
Vi kjører i samme retning som observasjonen, -
- omtrent 1,5 kilometer unna. Å, hva er det der?
- Ser dere de dyrene? - Å, ja. Rett der.
Jeg ser en californianise.
Jeg gjør klar garnet i tilfelle vi får et dyr.
Extender, sett ut garnet nå.
Rett der. Rett der.
Skynd dere!
Avskjær ham her.
Den svømmer mot høyre, i retning garnet.
- 25 meter foran garnet. - Garnet er satt ut!
Den svømmer rett mot garnet.
Det blir bra.
Vi må holde øye med dyret.
Dette er sofistikerte skapninger. De tenker gjennom problemer.
"Det er et garn der, og et garn der," -
- "og jeg vil ikke inn i det garnet. Jeg vil ut herfra."
Så de brukte et minutt på å evaluere situasjonen, -
- og så overvant de garnet. De svømte under det. Helt utrolig.
Det er noe meget spesielt ved de dyrene.
Det vanskeligste blir om de ikke godtar å bli ivaretatt av oss.
Visse arter tolererer ikke det, og da må vi sette dem ut igjen.
Så vi må velge mellom en mulig død under vår pleie, -
- eller en sikker død i havet.
Så hva gjør man? Hvordan tar man det valget?
Politiet fortalte oss at Oscar Parra, sjefen for kartellet, -
- er tiltalt for å ha drept en soldat.
Det vi ser nå, er verre enn noensinne.
Hallo, Meme. Hvordan går det? Jeg vil vise deg noe.
- Fra et sikkerhetskamera, sant? - Ja, denne gaten ligger i San Felipe.
De to mennene er soldater i sivile klær.
Bilen deres fikk motorstopp.
De spurte om hjelp, og i denne bilen skal Oscar Parra ha sittet.
- Kjører han? - Han kjører.
Og han går ut av bilen.
Advokaten sier at han tok fram et maskingevær, et AK47.
Man kan tydelig se munningsflammen.
Ja, jeg ser den.
Man kan se at soldaten faller om.
Det er sterke bilder.
Det er bekreftet av advokaten.
De har startet en etterforskning.
De har utstedt en arrestordre for drap.
- Så dette er arrestordren? - Ja.
Den antatte lederen for kartellet -
- dreper en soldat på et videoopptak.
Dette er en dramatisk utvikling.
Her er en spesialreportasje av Ana-Lucia Hernandez.
Et kriminelt nettverk starter i Mexico -
- og strekker seg helt til Kina.
Myndighetene har bekreftet at et kriminelt kartell -
- står bak totoaba-handelen, -
- som er styrt Oscar Parra og familien hans.
Da reportasjen ble vist, skapte den sterke reaksjoner.
Jeg mottok dødstrusler - mange.
Kanskje kriminelle eller regjeringen. Vi traff et ømt punkt, -
- så vi er på rett spor.
MEXICALI BAJA CALIFORNIA I MEXICO
- Jeg skal ha på meg et kamera. - Han er her.
- La oss komme oss av gårde. - Han sa ti minutter.
Oscar Parra er bare et redskap.
De kinesiske smuglerne trenger folk som Parra for å kunne drive handel.
Vi har rekruttert mexicanske kilder -
- som har kontakt med de kinesiske smuglerne.
Målet vårt er å få så mye informasjon som mulig -
- og komme trygt tilbake.
Vi har møtt ham flere ganger.
Men nå er det alvor, og han må gi oss informasjon.
For vi har snakket med ham i flere måneder.
La oss gjøre dette ferdig.
Hva om han sjekker oss og vil se under skjorten?
Stopp ham med fysisk makt og si:
"Hvis du vil gå, er avtalen brutt. Vi må stole på deg."
Pedro er fra San Felipe. Han er tjuvfisker.
Han har solgt totoaba og drevet med annen kriminalitet.
Disse folkene hjelper en ikke fordi de har et godt hjerte.
De hjelper en fordi de vil ha penger.
Vær forsiktig. De kommer. De kommer.
De gikk nettopp inn.
Beklager forsinkelsen.
Kjør ned denne veien og ta til høyre ved universitetet.
De kom nettopp ut, og vi kan følge etter dem.
- Så Parra er ikke i San Felipe? - Parra er i San Felipe.
- Virkelig? - Det er det tryggeste stedet for ham.
- Men han drepte en marinesoldat. - Ja, han har en pris på hodet nå.
Men i San Felipe bestikker han alle myndighetene.
- Holder han lav profil nå? - Nei. Han er veldig sint.
Veldig sint på Loret de Mola.
- Loret de Mola? Journalisten? - Ja.
Hatet er personlig. Meget personlig.
Parra har mange som jobber for ham.
De kontrollerer kontrollstedene, de sjekker ikke bilen hans.
Og de handler direkte med en kineser.
Han er broren til eieren av restauranten vi er på vei til.
Dette er restauranten.
- Og hva heter denne fyren? - David Lee.
- Lee? - Lee. Ja.
- Ringer du ham? - Ja.
- Hallo. Hvem er dette? - David.
Jeg har fisk til deg fra San Felipe.
- Vil du kjøpe den? - Hva slags fisk?
Ulike typer. Er du på restauranten?
- Ja. - Jeg kan være der om 30 minutter.
Er det ikke rart at dere snakket om fisk?
- Nei. - Du burde ha sagt "buche" (blære).
Ja visst. Jeg er meget intelligent.
Her er du foran restauranten.
For å vise oss at det var et ekte telefonnummer, ringte han...
- Ringte han eieren? - I sanntid.
- Og du har navnet på denne fyren? - Ja, det er David Lee.
Ok. Interessant. Det er meget god informasjon.
Nå må vi finne en måte å knytte David -
- til totoaba-smuglingen på.
Vårt asiatiske undercover-team, skal ta kontakt med denne David -
- eller finne folk som jobber med ham, -
- men vi trenger bevis som kan brukes i retten.
- Hallo. - Hvordan har du det?
- Bra. Enn du da? - Fint.
Ta en titt på e-posten jeg nettopp sendte deg.
Jeg kan ikke si hvem den er fra på telefonen, -
- men jeg mottok den.
- Organisasjonskartet? - Nettopp.
Den som admiralen hadde under intervjuet.
Husker du at vi spurte ham om Oscar Parra?
Her, i midten, er Oscar Parra Aispuro.
Han er markert tydelig som El Patron, hovedoperatøren.
Gå ned til regjeringspolitiet.
Han har regjerings- og kommunepolitiet under sin ledelse.
Ti kommunale politibetjenter.
Ikke rart ingen har pågrepet denne fyren.
Oscar Parra bestikker politiet. Korrupsjon helt opp til toppen.
Og ingen gjør noe med det.
Vi er så vant til dette, -
- så vant til å høre på løfter som aldri holdes, -
- å se myndighetene være svake -
- når det gjelder å bekjempe kriminalitet.
Det er som om alt står stille.
Hva venter vi på? Klokken tikker. Hvis de ikke gjør noe snart, -
- vil dette være året hvor californianisen dør ut.
SAN FELIPE BAJA CALIFORNIA I MEXICO
Vi så på nyhetene. Oscar Parra drepte soldaten.
Vi vil ikke bråke med ham.
Vi ønsker ingen konfrontasjon med ham.
Når han jobber, blander vi oss ikke.
Hvis vi fortsetter å dra opp garn, -
- vil vi komme i skikkelig trøbbel.
Da får vi problemer. Vi må trekke oss ut.
De som virkelig lider, er folk som oss, lovlige fiskere.
Og spørsmålet er: Hvordan skal vi tjene penger nå?
Vi kan ikke bare gi opp.
Vi skal reise 200 kilometer sørover for å fiske lovlig.
Vi vet at denne galskapen vil fortsette.
Vi kan ikke vite med sikkerhet om vi vil få fiske lovlig igjen.
Men ikke alle i San Felipe er monstre.
Regjeringen må gi oss alternativer.
De trenger å høre vår sak.
Det er havabbor. Men de er ganske små.
La oss slippe dem ut.
Vi vil hjelpe til å redde californianisen.
Men vi trenger også hjelp.
REDNINGSOPERASJON NORD FOR SAN FELIPE
- Kursen akkurat nå er 097. Over. - Mottatt. Takk.
Flying Bridge, dette er Wonderlust, vi har en mulig observasjon.
Så snart vi hører de ordene, ser vi en californianise.
Det er en nervøs energi på båten, -
- og vi er opprømte over muligheten til å lykkes.
Men vi er livredde for å mislykkes.
- Hvor mange dyr? - To, kanskje tre.
En californianise i retning klokken 8 fra Wonderlust.
400 meter, klokken 8. Mellom oss og Wonderlust.
- Garnet er satt ut. - Garnet er ute.
- Garnet vårt er ute. - 100 meter foran Extender.
Rett der, karer. Rett der.
Høyre, til høyre. Så de svømmer mot garnet.
Sving, sving, sving! Avskjær dem! Kjør den veien!
- Garnet er rett der! - Lucky, du er rett ved det.
De er rett på vei mot garnet. Saktne farten.
- De er kanskje i garnet. - De er i garnet.
- Hva? - De er truffet.
De er i garnet, rett foran dem!
Greit, karer, ro dere ned. Vi klarer det.
Vi har en krok i båren.
Ta den i halen.
Ta den sakte opp.
- Går det bra, karer? - Vi har en levende californianise.
- Glimrende. - Herregud, jeg kan ikke tro det.
Pust inn. Pust inn!
Går det bra?
Tennene er kommet helt ut, og det er en hunn.
Jeg vil bare gi beskjed om at det går bra.
Hun liker å ligge på siden, hun er ganske avslappet.
Åndedrettet hennes har roet seg litt ned.
Iblant er hun litt hissig, hvilket vi liker, -
- så jeg tror hun er i god forfatning.
Klare? Én, to, tre.
Dette er en voksen hunn. En nydelig voksen hunn.
Så vakker som den kan bli.
Du, Lorenzo. Jeg sjekket, og det ser ikke ut som hun er gravid nå.
Jeg må sjekke livmoren når vi kommer hjem, -
- men jeg tror ikke vi trenger det.
- Alt i orden? - Ja. La oss dra.
- Beholde henne? - Vi tar henne med til El Nieto.
Vi beholder henne og drar til El Nieto.
Vi føler en enorm mengde spenning og engstelse.
Alle disse følelsene er pakket tett sammen.
Og det er så mye uvisshet. Ingen har holdt en levende californianise.
Det blir første gang noen lytter til hjertet hos en californianise.
Det er mye nytt som kommer til å skje.
Heftig. Bare ta det pent og rolig.
Det er ok. Det er ok. Det er ok.
Bare slipp henne. Sånn, ja.
Det går bra.
Hun må lære seg omkretsen, så bare la henne svømme fritt.
Når hun kommer borti kanten, bare dytt henne forsiktig bort.
Ja, hun ser bra ut. Du klarer deg fint.
Man kunne se henne lære seg å svinge.
Og man kunne se henne begynne å navigere i området.
Og det var oppmuntrende. Vi kan begynne å tenke:
Ok, når skal vi begynne å gi henne levende fisk?
Hvem skal hjem for å sove?
Så de kan komme tilbake om noen timer for å ta neste vakt.
Og så begynte ting å endre seg.
Hun har ikke pustet. Hun har ikke pustet.
Når pustet hun sist?
Slår hjertet hennes? Sjekk hjertet hennes.
Hun er ustabil. Vi er nødt til å slippe henne fri.
Gå om bord, folkens. Og dere tar henne opp.
Kom igjen. Opp med farten.
Ok, Grant. Går det bra med deg? Sørg for at hun puster inn.
Hvilken vei?
- På én, to, tre. - Én, to, tre. Slipp henne.
Svøm, jenta mi.
Hun begynner å snu.
Hun kommer tilbake. Gjør dere klar. La oss hjelpe henne.
Vær forsiktig, karer.
- Puster hun? Jeg hører pusting. - Kan du høre åndedrettet?
- Hun er død. - Nei, hun er ikke død.
Vi gir henne livreddende behandling.
Vi har puls. Kom igjen. Kom igjen, vennen. Ok.
Sånn, ja! Flink jente. Pust inn. Du klarer det.
Kom igjen. Vi kan bringe henne om bord.
Dytt henne opp fra undersiden. Jøye meg.
Gi meg et brett nummer to og en oksygentank.
Francis og Jake gir medisiner. Jeg utfører intubasjonen.
Hold henne fast. Skynd deg. Bli her. Hold henne rett her.
Gi meg oksygenet. Kom igjen, vennen.
Vær så snill, skatt.
Ok, Leslie. Kom tilbake til meg.
- Kom igjen. - Gi meg hjerterytmen.
Nei, vi har ingen puls. Nei, ingen puls.
- Hun er død. - Vent litt.
- Ingen puls? - Nei, vi har ingen hjerterytme.
Herregud.
Redningsprogrammet for å redde californianisen er avlyst.
Det var ikke mulig å holde denne mexicanske arten i fangenskap.
Californianisen døde bare timer etter at den ble reddet.
Alle fangstoperasjoner kommer til å opphøre, -
- men innsatsen for å redde californianisen fortsetter.
Jeg husker at Grant så opp og sa: "Hun har det ikke bra."
Og det var et vanskelig øyeblikk.
Men så snart han så opp og sa det, -
- innså jeg at dette er øyeblikket -
- hvor vi må gjøre oss klare til å slippe henne fri.
Og jeg håpet virkelig at det skulle redde henne.
At det å se havet foran seg, -
- skulle være nok til å få henne ut av det.
Og komme tilbake og bli frisk igjen.
Men så sirklet hun tilbake, og på det tidspunktet pustet hun ikke.
Hjertet mitt er sønderknust.
Ikke bare for henne, og ikke bare for teamet, -
- men også for arten, og hva det innebærer.
Og det var da det slo meg, som om jeg visste i det øyeblikket -
- at, pokker også, disse dyrene...
Uansett hvor hardt vi prøver, så er det ikke rett for dem.
Dette er ikke en løsning.
De er en art som ikke kan tilpasse seg menneskelig pleie.
Og det er kanskje bare 15 individer igjen.
Vi forsøkte å kjøpe dem mer tid, men det fungerte ikke.
Vårt eneste håp er å fjerne trusselen, og om vi ikke gjør det, -
- vil det ikke bare være slutten for californianisen, -
- men også for hele Californiabukta.
TELEVISA TV-STUDIO MEXICO CITY
Dette er ikke over.
Det faktum at redningsprosjektet ikke fungerte i det hele tatt, -
- betyr ikke at problemet er løst.
Denne morgenen i studio har jeg med meg -
- miljøminister, Rafael Pacchianto,
Ministeren for SAGARPA.
Og marineadmiralen som leder alle operasjoner -
- for å bekjempe totoaba-smugling.
Dere tok El Chapo to ganger. Tar dere lederen for totoaba-kartellet også?
Jeg tror det. Selvsagt skal vi det.
Admiral, dette er det mest patruljerte området i Mexico.
Nå som redningsoperasjonen er over, -
- har californianisen blitt ditt ansvar?
- Har dere spesialteknologi... - Vi har den seneste teknologien.
Vi har bakkeenheter, vi har fly og ubemannede luftfartøy.
- Droner? - Droner.
Og det mest kvalifiserte personellet.
Vi har alle ressursene for å lykkes med denne store oppgaven.
Vi har gjort stor fremgang. Det er det viktigste, Carlos.
Marinen var på showet mitt og sa at de dobler innsatsen.
"Vi sender ut flere soldater for å ta skurkene."
En enorm operasjon ble iverksatt, -
- som også involverte Sea Shepherd, militæret og politiet.
Så det er nå det gjelder.
Hvis de vil redde californianisen, er tiden inne for rettshåndhevelse.
MARINENS DRONEBASE SAN FELIPE
Én, to, tre, fire, fem, seks.
I kveld ser lovende ut.
Jeg kan se seks pangaer innenfor fem kilometer fra oss.
Vi har en panga rett foran oss.
Vi kommer innenfor dronerekkevidde.
- Ok, vi er på vei. - Takk, sir.
Militæret trenger vår hjelp for å finne tjuvfiskerne.
Sea Shepherds drone kan fly i fem meters høyde.
Og jeg kan bekrefte om det er svømmeblærer om bord.
Eller om det er våpen om bord.
Og så fortelle militæret hvor de skal gjøre en pågripelse.
- Du er nesten foran oss. 0,79. - Mottatt. Jeg kan se dem.
Jeg kan se skipet deres nå.
Hva pokker er det?
Det er noe om bord, -
- noe som de kaster i en kasse.
De kjører mot stranden.
Marinen, pangaen nærmer seg.
Playa Hawaii.
Slå av motoren!
La oss gå ut. Ser du noe?
- Ser du noe? - Jeg kan høre en motor.
Det er en panga.
Hør. Den kommer denne veien.
VISEADMIRAL HECTOR CAPETILLO MARINEN I SAN FELIPE
Vi er på Playa Hawaii. Målposisjonen.
Har du noen informasjon? Vi kan se lysene i nord.
Vi kan se en bil.
Vi kan også høre en sirene.
Ok, stå klare.
Sirenen er en av deres.
En advarsel til båtene.
- "Ikke kom hit, vi ser bevegelse." - Å, det forteller dem at vi er her.
SAN FELIPE HAVNEBASSENG
Broen. De er i båthavnen. De har nettopp lagt til land.
Jeg aner ikke hva som foregår.
Jeg ser masse folk på bryggen, -
- men jeg ser ingen militære.
Masse folk på den nordlige bryggen.
Nei, de er på stranden.
Planlegger de å flytte til båthavnen?
For det skjer ingenting på stranden.
Det skjer rett foran oss.
Pangaen er på vei mot båthavnen.
Båten er allerede i båthavnen.
Kan ingen se den?
Dette er den mistenkelige båten.
Bakkeenheten som er i området, -
- burde ta kontroll over alle veier.
Det er en enhet rett foran båthavnen.
Så vi har nok ressurser på bakken til å ta hånd om det.
NORDLIGE BRYGGE SAN FELIPE HAVN
Kassen bæres nå oppover rampen mot bilen.
Jeg er ganske sikker på at det er samme kasse de la noe i, -
- og de behandler den som om den inneholder noe viktig.
En gjeng karer setter seg inn i en bil og kjører.
Kan du gi beskjed til militæret? De kjører av gårde nå.
SØRLIGE BRYGGE SAN FELIPE HAVN
Sea Shepherd ser dem bære en kasse til en bil. Har du oversikt?
Det er ingen på bryggen, kommandør.
Men de overleverer allerede ting!
Rett der på bryggen, på land! Samma det! Bare sikre området!
NORDLIGE BRYGGE SAN FELIPE HAVN
Disse karene haster bort til pangaen sin. De løper, faktisk.
- Vil du jeg skal følge etter dem? - Ja.
La oss jage dem helt hjem.
Jeg er over dem nå.
De stopper.
Mottatt. De er nede i null knop nå.
De gjør noe på siden av båten sin.
Det er en rifle.
Jeg hørte skudd.
De skyter!
Pokker også!
De har nettopp skutt ned dronen.
SAN FELIPE TIDLIG MORGEN
Det er visstnok opptøyer ved båthavnen.
Dette er Facebook Live.
Fiskerne er i basketak...
...med marinen. De slåss.
Jeg hører de har pågrepet tre fiskere med totoaba.
Og nå forsøker folk å presse marinen til å løslate dem.
Hold deg til venstre, det er tryggere. Mer politi.
Spre dere ut!
Hva som enn skjer, er vi klare til å handle.
Dra dem nærmere, så river vi av ballene deres!
Det ser ut til at fiskerne har tatt kontroll over en av marinebåtene.
Den er full av fiskere som går på dekket.
To politibetjenter er skadet.
Vi ønsker tillatelse til å gripe inn.
Dere kan ikke få dem. Det er for anspent.
De kommer ikke til å dø. Gi oss vennene våre tilbake!
Og vis ansiktene deres, kujoner! Jeg skal rive av dere ballene!
Vær tålmodig. Vi har gitt dem beskjed om å slippe fri gislene.
De lyver for oss!
Storm bygningen! Ta dem!
Kjemp tilbake!
Skudd ble avfyrt, og steiner ble kastet.
Fullstendig galskap.
Vi har overvåket krisen i den øvre delen av Californiabukta.
En pågripelse endte med konfrontasjon utenfor en marinebase i San Felipe -
- i Baja California.
Tre fiskere, tatt med ulovlige garn og totoabaskjell, -
- ble løslatt på grunn av press fra publikum.
Situasjonen er ute av kontroll.
Løslatelsen medfører risiko.
Tjuvfiskerne er bevæpnet og angriper aktivister -
- og marinens krigsskip.
Bønnene.
Sa de ikke at de skulle stoppe totoaba-problemet -
- med droner, fly og helikoptre?
Og se hva som skjer nå.
I stedet for færre tjuvfiskere, er det enda flere.
Sannheten er -
- at da de vant, lo de av marinesoldatene.
Om å banke dem opp, sparke dem.
Soldatene er redde for dem nå. Marinen er redd.
Hva nå? Jeg er meget bekymret for hva som vil skje.
De tar livet av havet mitt -
- for penger. Og for blodpenger, ikke gode penger.
Hvis dette fortsetter, -
- om det verst tenkelige skjer, vil først havet dø, -
- og med havets død følger folkets død.
Etter det jeg så, tror jeg ikke at krigen kan vinnes på frontlinjene.
Vi må innse at for å stoppe totoaba-smuglingen, -
- så vi kan stoppe bruken av ulovlige gjellegarn i havet, -
- og forhåpentlig redde californianisen, -
- må vi ta de kinesiske smuglerne.
De er pådriverne av den ulovlige forsyningslinjen.
Du kan ta til høyre, hvor det er en parkeringsplass -
- foran restauranten.
Kineseren vi fant i Mexicali, David, er nå hovedmålet vårt.
De har ikke kommet, så vi kjører sakte forbi.
Vårt asiatiske team forsøkte å komme innpå ham, -
- og de lyktes.
De har hatt flere møter, -
- og David mistenker ingenting.
Kevin. Nei, vi er i området.
Så klart, ja. Og dette er bekreftet? Ok.
Nei, Andrea og jeg er i området.
Det låter bra. Ja, lykke til.
Ok, så de er der.
De skal gå inn hvert øyeblikk.
Så jeg skal gjøre klar kameraet.
Vi gir dem fem minutter. Og etter fem minutter går du inn.
- Og du følger etter der inne. - Ok.
Vi har nå nådd punktet -
- hvor vi tror vi har nok tillit til å snakke om totoaba.
Han er til venstre, men fortsett.
Ikke tiltrekk deg for mye oppmerksomhet.
Vennligst fortell meg mer om denne forretningen.
Vi håndterer totoaba-leveransene -
- tilbake til Kina.
Vi sender til Hong Kong først, -
- og så til Kina.
Vi kjøper totoaba her, smugler den til Kina -
- og selger den med stor profitt.
Det er også en bra hvitvaskingsmetode.
De ser ut som lovlydige forretningsmenn, -
- men de er kriminelle.
De har smuglet totoaba i årevis.
- Godt å se deg. Kevin. - Hva er det?
Vi ser gjennom videoene.
- Er dette David? - Ja.
Hvordan frakter dere totoaba til Kina?
Vi smugler den til Kina med fly.
Med en koffert eller kabinkoffert. Vi bestikker tollbetjenter.
Så direkte flygninger må være beleilige?
Nei, vi sender dem ikke direkte fra Tijuana til Shanghai.
Tollvesenet i Shanghai er for risikabelt.
Bra.
Dette er meget bra informasjon.
- Det er lagerbygningen. - Jøss.
Nå er vi på bakrommet.
Dette er totoaba.
Videobevisene som vi har samlet, er fellende.
Nå, hvordan går vi videre?
Situasjonen i Mexico er prekær.
Jeg vet ikke hvor mye lovmyndighetene er villige til å gjøre.
MEXICO CITY
Så jeg tenker: "Ok, la oss publisere dette."
La oss ta kontakt med den viktigste journalisten i Mexico, -
- Carlos Loret De Mola, og angripe dem med medias makt.
- Andrea. - Hyggelig å møte deg.
- Hvordan går det? - Bra. Meget travelt og hektisk.
- Jeg skal spørre deg om det. - Ja, absolutt.
En kinesisk kriminell organisasjon opererer i Mexico.
De smugler totoaba-svømmeblærer.
I dag har vi med oss Andrea Crosta, -
- som har gitt oss denne informasjonen.
- Takk for at du er her. - Takk.
Hvordan er situasjonen i californianise-området?
Det er ute av kontroll.
Jeg vil si at vi har et ekte totoaba-kartell.
De gjør mange ulovlige ting.
Vi tok opp en samtale -
- hvor de snakket om hvitvasking som involverer totoaba.
De snakket om menneskehandel.
Så det er mange ulike forbrytelser.
Derfor er det viktig å stoppe dem, -
- for de begår alle de forbrytelsene -
- under nesa til den mexicanske regjeringen.
Er regjeringen klar over dette?
Vi gir den kinesiske regjeringen, -
- den mexicanske og den amerikanske, -
- en brifing med all informasjonen vi har.
Navn, telefonnummer, bilder, undercover-opptak.
Så dere skal gi dette til Mexico, USA og Kina?
Vi vil at kinesiske myndigheter skal gripe inn, -
- for uten dem -
- vil det være umulig for smuglerne å eksportere -
- og smugle produktet til Kina.
Publikum skal vite at vi ga dem mye informasjon, -
- mer enn nok til å starte en etterforskning -
- og pågripe disse folkene.
Hvis jeg bare gir den til regjeringen -
- uten å fortelle noen andre, kan de feie det under teppet -
- som om det aldri har skjedd.
Ifølge en etterforskning av NGO Earth League International, -
- som avslører kriminelle som truer utrydningstruede arter, -
- opererer en gruppe smuglere fra byen Guangzhou i Tijuana.
De kjøper svømmeblærer fra tjuvfiskere.
De bestikker mexicanske myndigheter og tollbetjenter...
Californianisen er i ferd med å dø ut, -
- fem timer unna Los Angeles med bil, i det 21. århundre.
Det er et globalt symbol på hvordan vi ødelegger jorden, -
- og derfor burde alle støtte californianisen nå.
For om vi kan redde californianisen, -
- så vet vi kanskje hvordan vi skal redde resten av jorden.
Hvis vi mister den, -
- rett foran øynene våre, med alle pengene og all makten...
...så er vi ille ute. Det er begynnelsen på slutten.
Mange andre dyr kommer til å dø ut rett foran øynene på oss.
DEN 18. AUGUST 2018 BLE INTERVJUOBJEKTET DREPT.
IFØLGE LOKALE KILDER -
- BLE HAN DREPT FOR IKKE Å HA BETALT GJELD TIL KARTELLET.
JT Oscar Parra, han er i mafiaen.
"JT" ETTERLATER SEG KONE OG TRE SMÅ BARN.
FIRE UKER SENERE PÅGRIPER SPESIALSTYRKER OSCAR PARRA -
- I FORBINDELSE MED DRAPET PÅ MARINESOLDATEN I SAN FELIPE.
HAN SITTER I ET HØYSIKKERHETS- FENGSEL I MEXICO CITY.
ADVOKATER JOBBER FOR Å FÅ HAM LØSLATT PÅ GRUNN AV RETTSFEIL.
Vi skal fortsette å legge press på dem.
Hele veien. Helt til noe skjer.
MEXICO OG KINA STARTET ETTERFORSKNINGER -
- AV DE KINESISKE SMUGLERNE I ANDREA CROSTAS RAPPORT.
ANDREA OG TEAMET HANS HAR UTVIDET ETTERFORSKNINGEN SIN -
- TIL HONG KONG OG KINA.
NYLIG HAR TOLLBETJENTER PÅGREPET 30 KINESERE -
- FOR SMUGLING AV TOTOABA VERDT 150 MILLIONER DOLLAR.
SEA SHEPHERD OG LOKALE FISKERE FORTSETTER -
- Å DRA UTALLIGE GARN OPP AV CALIFORNIABUKTEN.
DE HAR FJERNET MER ENN 800 GARN PER DAGS DATO.
DNA-STUDIER VISER AT CALIFORNIANISE-BESTANDEN -
- FORTSATT KAN KOMME SEG FRA DE EKSTREMT LAVE TALLENE.
DET ER FÆRRE ENN 15 CALIFORNIANISER PÅ JORDEN.
Tekst: Marius Mathisen www.btistudios.com